
Comisia pentru Buget,

Finanţe şi Bănci
Bucureşti, 25.08.2021 

Nr. 4c-2/ 550
PLx. 190/2021
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanţei de urgenţã a Guvernului nr.24/2021 pentru modificarea şi completarea Ordonanţei de urgenţã a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă,  trimis spre dezbatere pe fond, cu adresa nr.PLx.190/2021, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUȚUCĂ
Parlamentul României

Comisia pentru Buget,

Finanţe şi Bănci
Bucureşti, 25.08.2021 

Nr. 4c-2/ 550
PLx. 190/2021
RAPORT
asupra proiectului de Lege privind aprobarea Ordonanţei de urgenţã a Guvernului nr.24/2021 pentru modificarea şi completarea Ordonanţei de urgenţã a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă
În conformitate cu prevederile art. 94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.24/2021 pentru modificarea şi completarea Ordonanţei de urgenţã a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.

Senatul, în calitate de primă Cameră sesizată, a adoptat tacit proiectul de Lege în ședința din data de 4 mai 2021.
Conform prevederilor art. 75 din Constituţia României, republicată, şi ale art. 91 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru muncă şi protecţie socială, Comisiei pentru politică economică, reformă şi privatizare și Comisiei pentru administraţie publică şi amenajarea teritoriului.
Prin prezentul act normativ se reglementează urgentarea definitivării şi asumării la nivel naţional a Planului naţional de redresare şi rezilienţă. Astfel,  se impune, mandatarea, prin Memorandum, a Ministerului Investiţiilor şi Proiectelor Europene, pentru a desfăşura procedurile de negociere cu Comisia Europeană (în vederea aprobării PNRR), respectiv a Ministerului Finanţelor pentru desfăşurarea procedurilor de negociere la nivelul Consiliului Uniunii Europene.

În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţele cu prezență fizică și online din zilele de 29 iunie 2021, 6 iulie 2021 și 25 august 2021. 

La lucrările Comisiei deputații şi-au înregistrat prezența conform listei de prezență. 

La dezbaterea proiectului de lege au participat, domnul Marius-Mihai Vasiliu - secretar de stat în cadrul Ministerului Investițiilor și Proiectelor Europene și  domnul Dan Drăgan  – secretar de stat în cadrul Ministerului Energiei.

În urma dezbaterii proiectului de lege şi a opiniilor exprimate, deputații prezenți, au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege privind aprobarea Ordonanţei de urgenţã a Guvernului nr.24/2021 pentru modificarea şi completarea Ordonanţei de urgenţã a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu amendamentele admise prezentate în Anexa nr.1.

Amendamentele respinse se regăsesc în Anexa nr.2.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUȚUCĂ
	SECRETAR,

Iulius-Marian FIRCZAK


Şef serviciu

Giorgiana Ene

Consilier parlamentar
Alexandra Nistor
Anexa nr.1

AMENDAMENTE ADMISE
În urma dezbaterii, Comisia propune adoptarea proiectului de Lege cu următoarele amendamente:

	Nr. crt.
	Text OUG nr. 24/2021
	Text Senat
	Text propus de comisie
(autorul amendamentului admis)
	Motivare

	1. 
	
	LEGE 

privind aprobarea Ordonanţei de urgenţã a Guvernului nr.24/2021 pentru modificarea şi completarea Ordonanţei de urgenţã a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă
	
	

	2. 
	
	Articol unic. – Se aprobă Ordonanţa de urgenţă a Guvernului nr. 24 din 31 martie 2021 pentru modificarea și completarea Ordonanței de Urgență a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, publicată în Monitorul Oficial al României, partea I, nr.339 din 2 aprilie 2021


	Articol unic. – Se aprobă Ordonanţa de urgenţă a Guvernului nr. 24 din 31 martie 2021 pentru modificarea și completarea Ordonanței de Urgență a Guvernului nr.155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, publicată în Monitorul Oficial al României, partea I, nr. 339 din 2 aprilie 2021, cu următoarele modificări și completări:
	Tehnică legislativă

	3. 
	Ordonanța de urgență pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea  Planului național de relansare și reziliență necesar României pentru accesarea de fonduri externe rambursabile  și nerambursabile în cadrul Mecanismului de redresare și reziliență.
	
	Nemodificat
	

	4. 
	Art. I. - Ordonanţa de urgenţă a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, publicată în Monitorul Oficial al României, Partea I, nr. 819 din 7 septembrie 2020, se modifică şi se completează după cum urmează:
	
	Nemodificat
	

	5. 
	1.Titlul se modifică şi va avea următorul cuprins:
"ORDONANŢĂ DE URGENŢĂ privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă"
	
	Nemodificat
	

	6. 
	2. La articolul 1, alineatele (1)-(3) se modifică şi vor avea următorul cuprins:
Art. 1- (1) Planul naţional de redresare şi rezilienţă al României, denumit în continuare PNRR, este documentul strategic al României care fundamentează priorităţile de reformă şi domeniile de investiţii pentru aplicarea Mecanismului de redresare şi rezilienţă - MRR la nivel naţional. Sursa de finanţare este reprezentată de fondurile alocate pentru România în cadrul Mecanismului de redresare şi rezilienţă, aprobat prin Regulamentul (UE) 2021/241 al Parlamentului European şi al Consiliului. Scopul final al PNRR este să accelereze implementarea reformelor sustenabile şi a investiţiilor publice conexe, respectiv asigurarea ameliorării stării economiei naţionale după criza generată de COVID-19, creşterea economică şi crearea de locuri de muncă necesare pentru incluziunea forţei de muncă, sprijinirea tranziţiei verzi şi a celei digitale pentru promovarea creşterii durabile.

(2) PNRR are structura stabilită conform Regulamentul (UE) 2021/241 al Parlamentului European şi al Consiliului şi face obiectul procedurilor de negociere cu Comisia Europeană.

(3) Guvernul aprobă prin memorandum mandatarea Ministerului Investiţiilor şi Proiectelor Europene, denumit în continuare MIPE, pentru a desfăşura procedurile de negociere cu Comisia Europeană, în vederea aprobării PNRR şi a cererii de împrumut prevăzute la art. 14 din Regulamentul (UE) 2021/241 al Parlamentului European şi al Consiliului, şi mandatarea Ministerului Finanţelor, denumit în continuare MF, pentru a desfăşura procedurile de negociere la nivelul Consiliului Uniunii Europene."
	
	Nemodificat
	

	7. 
	3. La articolul 1, după alineatul (3) se introduc două noi alineate, alineatele (31) și (32), cu următorul cuprins:
(31) Procedurile de negociere prevăzute la alin. (3) sunt coordonate de către prim-ministru. (32) După aprobarea la nivelul Uniunii Europene, PNRR va fi aprobat prin hotărâre a Guvernului."
	
	Nemodificat
	

	8. 
	4. La articolul 1 alineatul (4), literele a) şi c) se modifică şi vor avea următorul cuprins:

a) să fie proiecte mature, cu un grad avansat de elaborare a documentaţiilor tehnico-economice şi cu angajamente ferme din partea beneficiarilor finali de încheiere a contractelor de achiziţie publică sau a contractelor sectoriale, după caz, până la sfârşitul anului 2022, pentru minimum 70% din valoarea alocată, respectiv la sfârşitul anului 2023, pentru restul valorii alocate;

...................................................... 


	
	1.La articolul I punctul 4, litera a) a alineatului (4) al articolului 1, se modifică și va avea următorul cuprins:
a) să fie proiecte mature, cu angajamente ferme din partea beneficiarilor finali de încheiere a contractelor de achiziție publică și/sau a contractelor sectoriale, după caz, până la sfârșitul anului 2022, pentru minimum 70% din valoarea alocată, respectiv la sfârșitul anului 2023, pentru restul valorii alocate

Autor: Maria Gabriela Horga, Deputat PNL, Sebastian Burduja Deputat PNL, Bogdan-Iulian Hutuca Deputat PNL, Ionel Dancă Deputat PNL,  Diana Morar Deputat PNL, Radu-Marin Moisin Deputat PNL, Florin Roman Deputat PNL
	Reformulare pentru că peste 60% din proiectele tintite de infrastructura nu au grad avansat de elaborare a documentațiilor tehnico-economice.



	9. 
	
	
	2. La articolul I după punctul 4 se introduce un nou punct, punctul 41 cu următorul cuprins:

41. La articolul I după litera b) a alineatului (4) al articolului 1, se introduce o nouă literă, litera b1) cu următorul cuprins:

b1) să fie notificate de către beneficiari către MIPE înainte de încheierea contractului de finantare, în vederea verificării încadrării în prevederile din Regulamentul (UE) nr. 2021/241.
	

	10. 
	c) să obţină avizul conform eliberat de MIPE prin care să se confirme compatibilitatea cu recomandările specifice de ţară şi tranziţia verde şi digitală, eligibilitatea finanţării din MRR şi contribuţia la atingerea jaloanelor şi ţintelor prevăzute în PNRR;"
	
	3.La articolul I punctul 4, litera c) a alineatului (4) al articolului 1, se abrogă.
	

	11. 
	5. La articolul 1, alineatul (5) se modifică şi va avea următorul cuprins:
(5) Contractarea împrumutului astfel cum rezultă din valoarea costurilor totale estimate ale PNRR prevăzută la alin. (3) se face cu respectarea legislaţiei în vigoare privind datoria publică.
	
	4.La articolul I punctul 5,  alineatul (5) al articolului 1, se modifică şi va avea următorul cuprins:

(5) Contractarea împrumutului astfel cum rezultă din valoarea costurilor totale estimate ale PNRR prevăzută la alin. (3) se face cu respectarea legislației în vigoare privind datoria publică, obligațiile de rambursare fiind stabilite în sarcina MF fără a fi transferate ministerelor sau autorităților/autorităților locale coordonatoare de reforme, care vor primi finanțare totală în conformitate cu acordurile de finanțare.

Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Bogdan-Iulian Hutuca Deputat PNL, Diana Morar Deputat PNL, Radu-Marin Moisin Deputat PNL, Florin Roman Deputat PNL
	Problematica împrumuturilor alocate prin PNRR nu este definită juridic corect  în abordarea privind cheltuirea sumelor. Trebuie corelate. Trebuie definita întinderea contractului de împrumut. Datoria ramane in sarcina MF, nu se transfera beneficiarilor de proiecte. 

  

	12. 
	6.Articolul 2 se modifică şi va avea următorul cuprins:
Art. 2- (1) Se alocă Ministerului Investiţiilor şi Proiectelor Europene, prin Planul naţional de redresare şi rezilienţă, un procent din bugetul PNRR, în limita negociată cu Comisia Europeană, corespunzător alocărilor aprobate pentru granturi pentru fiecare componentă în parte, pentru acoperirea cheltuielilor legate de activităţile de pregătire, monitorizare, control, audit şi evaluare, inclusiv cheltuieli de salarizare, care sunt necesare pentru gestionarea PNRR şi îndeplinirea obiectivelor acestuia, în special cele legate de studii, reuniunile experţilor, consultarea părţilor interesate, acţiunile de informare şi comunicare, inclusiv acţiunile incluzive de sensibilizare, şi comunicarea instituţională a priorităţilor politice ale Uniunii, în măsura în care acestea au legătură cu obiectivele PNRR, cheltuielile cu reţelele informatice care se concentrează pe prelucrarea şi schimbul de informaţii, instrumentele corporative de tehnologie a informaţiei şi toate celelalte cheltuieli cu asistenţa tehnică şi administrativă suportate de Comisie pentru gestionarea mecanismului. Cheltuielile acoperă, de asemenea, costurile altor activităţi de sprijin, de natura controlului calităţii şi monitorizării proiectelor pe teren, costurile aferente consilierilor la nivelul tehnic, precum şi pe cele ale experţilor pentru evaluarea şi implementarea reformelor şi a investiţiilor.
	
	5.La articolul I punctul 6, alineatul (1)  al articolului 2, se modifică şi va avea următorul cuprins:

 (1) Se alocă Ministerului Investițiilor și Proiectelor Europene, prin Planul național de redresare și reziliență, un procent din bugetul PNRR, în limitele negociate cu Comisia Europeană, corespunzător alocărilor aprobate pentru granturi pentru fiecare componentă în parte, pentru acoperirea cheltuielilor legate de monitorizare, control, audit și evaluare, care sunt necesare pentru gestionarea PNRR și îndeplinirea obiectivelor acestuia, în special cele legate de studii, reuniunile experților, consultarea părților interesate, acțiunile de informare și comunicare, inclusiv acțiunile incluzive de sensibilizare, și comunicarea instituțională a priorităților politice ale Uniunii, în măsura în care acestea au legătură cu obiectivele PNRR, cheltuielile cu rețelele informatice care se concentrează pe prelucrarea și schimbul de informații, instrumentele corporative de tehnologie a informației și toate celelalte cheltuieli cu asistența tehnică și administrativă suportate de Comisie pentru gestionarea mecanismului. Cheltuielile acoperă, de asemenea, costurile altor activități de sprijin, de natura controlului calității și monitorizării proiectelor pe teren, costurile aferente consilierilor la nivelul tehnic, precum și pe cele ale experților pentru evaluarea și implementarea reformelor și a investițiilor.

Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Diana Morar Deputat PNL, Radu-Marin Moisin Deputat PNL, Florin Roman Deputat PNL
	Se acordă o finanțare prea mare MIPE pentru fiecare proiect. Trebuie definită suma maximă. Revenire la varianta initiala. Altfel, se cheltuie fara limita bani pe consultanta, neeligibili in fond pe MRR.

 Trebuie incluse și autoritățile locale și județene care vor gestiona proiectele, precum și partenerii sociali.

Se vorbește de acorduri de finanțare fără ca ele să fie definite. Aceste principii trebuie clarificate.



	13. 
	(2) Din alocarea prevăzută la alin. (1), în baza acordurilor de finanţare pentru implementarea reformelor, respectiv a componentelor aferente, încheiate între Ministerul Investiţiilor şi Proiectelor Europene şi ministerele responsabile de implementarea reformelor, ministerele responsabile de implementarea componentelor aferente reformelor, respectiv cu Secretariatul General al Guvernului, în cazul în care este responsabil de implementare de reforme sau de componente aferente reformelor, precum şi ministerele care au în subordine/coordonare/sub autoritate entităţi responsabile de implementarea componentelor aferente reformelor, se stabilesc sumele pentru acoperirea cheltuielilor legate de activităţile de pregătire, monitorizare, control, audit şi evaluare, inclusiv cheltuieli de salarizare, care sunt necesare pentru gestionarea PNRR şi îndeplinirea obiectivelor acestuia, în special cele legate de studii, reuniunile experţilor, consultarea părţilor interesate, acţiunile de informare şi comunicare, inclusiv acţiunile incluzive de sensibilizare, şi comunicarea instituţională a priorităţilor politice ale Uniunii, în măsura în care acestea au legătură cu obiectivele PNRR, cheltuielile cu reţelele informatice care se concentrează pe prelucrarea şi schimbul de informaţii, instrumentele corporative de tehnologie a informaţiei şi toate celelalte cheltuieli cu asistenţa tehnică şi administrativă suportate de Comisie pentru gestionarea mecanismului. Cheltuielile acoperă, de asemenea, costurile altor activităţi de sprijin, de natura controlului calităţii şi monitorizării proiectelor pe teren, costurile aferente consilierilor la nivelul tehnic, precum şi pe cele ale experţilor pentru evaluarea şi implementarea reformelor şi a investiţiilor."
	
	Nemodificat
	

	14. 
	Art. 3

(1)Beneficiarii finali pot derula procedurile de atribuire a contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor de investiţii publice cu includerea în documentele achiziţiei aferente a unei condiţii suspensive referitoare la aprobarea finanţării proiectului din PNRR.

(din OUG 155/2020)
	
	6.La articolul I după punctul 6 se introduce un nou punct, punctul 61 cu următorul cuprins:

61. Alineatul (1) al articolului 3, se modifică și va avea următorul cuprins:

(1)Beneficiarii finali pot derula procedurile de atribuire a contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor de investiţii publice și pot încheia contractele mai sus stipulate, înainte de aprobarea finanţării proiectului din PNRR. Proiectele vor fi considerate eligibile dacă procedurile de achiziție publică  pentru atribuirea contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor se află în desfășurare sau au lucrările de execuție începute, dar nefinalizate.

Autori: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Diana Morar Deputat PNL, Radu-Marian Moisin Deputat PNL, Florin Roman Deputat PNL
	Ținând cont de prevederile art. 17, paragraful (2),  capitolul III din Regulamentul UE 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență prin care se stipulează ,,Măsurile inițiate începând cu 1 februarie 2020 sunt eligibile cu condiția să respecte cerințele prevăzute în prezentul regulament” coroborat cu necesitatea și posibilitatea accelerării procesului de absorție a fondurilor nerambursabile puse la dispoziție prin mecanism, respectiv existența unor proiecte eligibile mature  care se încadrează în mecanismele și în țintele propuse prin PNRR, propunem ca proiectele cu procedurile de achiziție publică  pentru atribuirea contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor aflate în desfășurare sau cu lucrările de execuție începute și nefinalizate să fie eligibile.
Motivăm că, astfel, proiectele care contribuie la obiectivele de amelioarare a stării economiei și de creștere a rezilienței și care au fost demarate anterior, pot, cu siguranță, să fie atât finalizate în timp util, cât și să accelereze procesul de absorție. 

	15. 
	7. La articolul 3, alineatele (2)-(4) se modifică şi vor avea următorul cuprins:
 (2) Beneficiarii finali ale căror proiecte urmează a se finanţa din fondurile alocate prin intermediul PNRR derulează procedurile de atribuire a contractelor de achiziţie publică/sectoriale, anterior încheierii acordurilor/contractelor de finanţare, în baza avizului conform eliberat de Ministerul Investiţiilor şi Proiectelor Europene. Avizul conform se eliberează pentru fiecare proiect în parte care urmează a se finanţa din fondurile alocate prin PNRR, la propunerea ministerului coordonator de reformă şi/sau a celui responsabil de implementarea componentei, în limita bugetului estimat prevăzut pentru fiecare pilon/componentă de investiţii, după aprobarea potrivit procedurilor la nivel european a PNRR.
	
	7.La articolul I punctul 7,  alineatul (2) al articolului 3, se abrogă.
Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Bogdan-Iulian Hutuca Deputat PNL, Diana Morar Deputat PNL, Radu-Marin Moisin Deputat PNL, Florin Roman Deputat PNL


	Se corelează cu art 1, alin 4, lit c. Se vorbește despre un aviz conform eliberat de MIPE pentru achiziții anterior acordurilor de finanțare. Nu este definit de către cine și cum poate fi obținut acest aviz.

Eliminarea avizului conform. Beneficiarii finali sunt raspunzători in fata contractorilor (ministere sau autoritati locale de conformitatea si eligibilitatea achizitiilor). Inclusiv poate afecta proiectele mature.

Alineatul 1 este suficient prin introducerea clauzei suspensive.



	16. 
	(3) După aprobarea PNRR potrivit procedurilor la nivel european, Ministerul Investiţiilor şi Proiectelor Europene încheie acorduri de finanţare pentru implementarea reformelor şi/sau acorduri de finanţare pentru implementarea componentelor aferente reformelor cu ministerele responsabile de implementarea reformelor, ministerele responsabile de implementarea componentelor aferente reformelor, respectiv cu Secretariatul General al Guvernului, în cazul în care este responsabil de implementare de reforme sau de componente aferente reformelor, precum şi cu ministerele care au în subordine/coordonare/sub autoritate entităţi responsabile de implementarea componentelor aferente reformelor.
(4) Beneficiarii finali de fonduri din PNRR încheie contracte de achiziţie publică/sectoriale, după caz, pentru proiectele finanţate din PNRR, după încheierea acordurilor de finanţare şi numai după obţinerea avizului conform prevăzut la alin. (2).
	
	8.La articolul I, punctul 7, alineatele (3) și (4) ale articolului 3, se modifică și vor avea următorul cuprins:
(3) După aprobarea PNRR potrivit procedurilor la nivel european, Ministerul Investițiilor și Proiectelor Europene încheie, în termen de maxim 60 de zile, acorduri de finanțare pentru implementarea reformelor și/sau acorduri de finanțare pentru implementarea componentelor aferente reformelor, în limita bugetelor aprobate pentru fiecare domeniu al reformelor sau componentelor aferente reformelor, la care se adaugă după caz un procent de supracontractare de maxim 30%, cu ministerele responsabile de implementarea reformelor, ministerele, autoritățile locale și județene responsabile de implementarea componentelor aferente reformelor, respectiv cu Secretariatul General al Guvernului, în cazul în care este responsabil de implementare de reforme sau de componente aferente reformelor, precum și cu ministerele sau autoritățile locale și județene care au în subordine/coordonare/sub autoritate entități responsabile de implementarea componentelor aferente reformelor.

Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Bogdan-Iulian Hutuca Deputat PNL, Diana Morar Deputat PNL, Radu-Marin Moisin Deputat PNL, Florin Roman Deputat PNL

(4) Beneficiarii finali de fonduri din PNRR pot încheia contracte de achiziţie publică/sectoriale, după caz, pentru proiectele de infrastructură finanţate din PNRR, atât înainte, cât și după încheierea contractelor de finanţare/acordurilor de finanţare.

Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Diana Morar Deputat PNL, Radu-Marian Moisin Deputat PNL
	Lipsesc autoritățile locale și județene și ADR-urile. Lipsesc partenerii sociali.
Având în vedere existența unor proiecte mature care se încadrează în mecanismele și în țintele propuse prin PNRR și ale căror proceduri de achiziție publică au fost demarate sau finalizate la momentul actual coroborat cu atingerea țintelor și indicatorilor programului până la sfârșitul anului 2026, propunem modificarea prevederilor, în sensul acceptării posibilității de a încheia contractele de achiziție publică anterior încheierii contractelor / acordurilor de finanțare.

	17. 
	8. La articolul 3, alineatul (5) se abrogă.
	
	Nemodifcat
	

	18. 
	9. Articolul 4 se modifică şi va avea următorul cuprins:
Art. 4 - (1) Pentru elaborarea, negocierea, aprobarea şi implementarea PNRR, funcţionează în cadrul Ministerului Investiţiilor şi Proiectelor Europene o structură de specialitate, conform Hotărârii Guvernului nr. 52/2018 privind organizarea şi funcţionarea Ministerului Fondurilor Europene, cu modificările şi completările ulterioare.
	
	Art.4 – (1) Nemodificat


	

	19. 
	
	
	9.La articolul I, punctul 9, la articolul 4, după alineatul (1) se introduce un nou alineat, alineatul (11) cu următorul cuprins:

(11) Pentru elaborarea și implementarea componentei PNRR și a altor proiecte cu finanțări europene și naționale, funcționează în cadrul Ministerului Energiei o structură de specialitate, conform Hotărârii Guvernului nr.  316/2021 privind organizarea și funcționarea Ministerului Energiei, cu modificările și completările ulterioare.
Autor: Grup PNL


	Promovarea  proiectului de ordonanţă se impune având în vedere necesitatea existenţei unei reglementări unitare în ceea ce priveşte stimularea financiară a personalului care gestionează fonduri comunitare, lărgind sfera de aplicare și pentru alte fonduri sau mecanisme de finanțare europeana, ca măsură de întărire a capacității administrative nationale necesare realizarii obiectivelor asumate de Romania in fata partenerilor europeni. Totodată, intervenţia legislativă este justificată de importanța derulării în condiții optime a programelor operaționale din exercițiul financiar 2014-2020 și 2021-2027 precum și implementarea Mecanismului de Redresare și Reziliență si a Fondului de Modernizare, care sprijină investițiile și reformele necesare dezvoltarii Romaniei.

În contextul negocierilor dintre statul român și Comisia Europeană pentru aprobarea Cadrului Financiar Multianual în vederea stabilirii fondurilor externe nerambursabile alocate României pentru perioada 2021-2027, România trebuie să constituie o arhitectura instituțională optimă pentru asigurarea unui grad ridicat de absorbție a fondurilor structurale alocate prin Programele Operaționale, prin Mecanismul de Redresare și Reziliență, prin Fondul de Modernizare, pentru crearea unui cadru de reglementare optim atât pentru pregătirea portofoliului de proiecte al României, cât și pentru implementarea acestora, în special a celor care vizează reforma administrației publice.

Pentru sectorul energetic, vital Romaniei, Fondul de Modernizare finanteaza dezvoltarea unei infrastructuri moderne, in deplina conformitate cu tintele la care Romania s-a angajat in fata Uniunii Europene. Fondul de Modernizare reprezintă un instrument cheie pentru dezvoltarea investițiilor în proiecte energetice, care prevăd îmbunătățiri în eficiență energetică,  modernizarea sistemelor energetice și tranziția în regiunile dependente de cărbune în Statele Membre cu PIB pe cap de locuitor la prețul pieței mai mic de 60% din media UE.

	20. 
	Art. 4 - (2) Personalul prevăzut la alin. (1) beneficiază de drepturile prevăzute de Legea nr. 490/2004 privind stimularea financiară a personalului care gestionează fonduri comunitare, cu modificările şi completările ulterioare, fiind aplicabile prevederile art. 17 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, în limita cheltuielilor de personal aprobate prin legea bugetului de stat."
	
	10.La articolul I, punctul 9, alineatul (2) al articolului 4 se modifică și va avea următorul cuprins:

(2) Personalul prevăzut la alin. (1) și (11) beneficiază de drepturile prevăzute de Legea nr. 490/2004 privind stimularea financiară a personalului care gestionează fonduri comunitare, cu modificările și completările ulterioare, fiind aplicabile prevederile art. 17 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, în limita cheltuielilor de personal aprobate prin legea bugetului de stat.

Autor: Grup PNL
	Tehnică legislativă. Corelare cu amendamentul nou introdus la articolul 4, alineatul (11).

	21. 
	
	
	11.La articolul I, după punctul 9 se introduce un nou punct, punctul 91 cu următorul cuprins:

91.La articolul 4, după alineatul (2) se introduc trei noi alineate, alineatele (3)-(5), cu următorul cuprins:
(3) Pentru derularea procedurilor de auditare a PNRR, funcționează în cadrul Autorității de Audit o structură de specialitate. Atribuțiile și numărul de personal se stabilesc potrivit reglementărilor proprii ale Curții de Conturi.

(4)  Personalul prevăzut la alin. (3) beneficiază de drepturile prevăzute de Legea nr.490/2004 privind stimularea financiară a personalului care gestionează fonduri comunitare, cu modificările și completările ulterioare, fiind aplicabile prevederile art. 17 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, în limita cheltuielilor de personal aprobate prin legea bugetului de stat. 

Autor: Deputat Oana Silvia-Țoiu-USR-Plus

(5) Prevederile Hotarârii Guvernului nr. 29/2018 pentru stabilirea criteriilor pe baza cărora se aplică majorarea prevăzută la art. 17 alin. (1) şi (2) din Legea-cadru nr. 153/2017 privind salarizarea personalului plătit din fonduri publice, se aplică corespunzător și pentru personalul prevăzut la alin. (1), alin.(11) și alin.(3).
	Se creează cadrul legal pentru operaționalizare acestei structuri.În lipsa acestor modificări există riscul ca respectiva structură să nu poată fi „populată”, sau riscul de a putea plăti ulterior diferențele salariale restante cumulate cu dobânzi, existând premisa ca funcționarii Autorității de Audit încadrați în această structură să uziteze de drepturile stabilite potrivit jurisprudenței Înaltei Curți de Casație și Justiție precum și a Curții Constituționale, respectiv respectarea principiului “muncă egală, remunerație egală”

	22. 
	10. Articolul 5 se modifică şi va avea următorul cuprins:
(1) La nivelul ministerelor responsabile de implementarea reformelor, ministerelor responsabile de implementarea componentelor aferente reformelor, respectiv la nivelul Secretariatului General al Guvernului, în cazul în care este responsabil de implementare de reforme sau de componente aferente reformelor, precum şi al ministerelor care au în subordine/coordonare/sub autoritate entităţi responsabile de implementarea componentelor aferente reformelor, se organizează, în limita cheltuielilor de personal aprobate prin legea bugetului de stat, structuri de specialitate ale căror atribuţii vor fi stabilite prin hotărâre a Guvernului, respectiv act administrativ intern.

(2) Personalul care face parte din structurile prevăzute la alin. (1) beneficiază de prevederile art. 16 din Legea-cadru nr. 153/2017, cu modificările şi completările ulterioare."

	
	Nemodificat
	

	23. 
	
	
	12.La articolul I, după punctul 10 se introduce un nou punct, punctul 101 cu următorul cuprins:

101.După articolul 7 se introduce un nou articol, articolul 71, cu următorul cuprins:

Art. 71 . - (1) Se constituie Comitetul Interministerial de Coordonare a PNRR, coordonat de un președinte și un vicepreședinte, prim-ministrul, respectiv ministrul investițiilor și proiectelor europene, care va avea în componență MIPE, MF, coordonatorii de reformă. 

(2) La ședințele Comitetului vor avea posibilitatea să participe ca invitați senatori și deputați precum și președinții comisiilor de afaceri  europane ale Parlamentului, precum și reprezentanți ai autorităților publice locale și județene corespunzător subiectelor supuse dezbaterii.

(3) Comitetul Interministerial de Coordonare a PNRR va avea secretariatul asigurat de către structura de specialitate din cadrul MIPE și se va întruni trimestrial sau de câte ori este nevoie. Comitetul, va avea menirea de a examina progresul în implementarea investițiilor și reformelor și de a iniția eventualele măsuri necesare în cazul constatării unor întârzieri majore, sau în cazul în care se constată necesitatea reevaluării unor obiective. Totodată, la nivelul comitetului se vor pune în discuție delimitările de finanțare între PNRR și Fondurile Structurale și de Investiții Europene (FESI).
(4) MIPE supune dezbaterii Comitetului Interministerial de Coordonare trimestrial sau ori de câte ori este nevoie, stadiul implementării planului, eventualele blocaje intervenite, măsuri de remediere identificate. 

(5) În scopul asigurării unei monitorizări eficiente  a PNRR și a implicării partenerilor sociali și societății civile în urmărirea progresului PNRR și al reformelor, se constituie un Comitet de Monitorizare, având ca membri organizații neguvernamentale selectate prin apel de candidaturi de către MIPE, în baza gradului de reprezentativitate al acestora, alături de care se vor regăsi similar sindicate și patronate, precum și structuri asociative ale administrației publice locale, respectiv Uniunea Naţională a Consiliilor Judeţene din România, Asociaţia Municipiilor din România, Asociaţia Oraşelor din România, Asociaţia Comunelor din România, precum și alte forme asociative de interes general, constituite potrivit legii. 

(6) Reuniunile Comitetului de Monitorizare vor avea loc trimestrial și în cadrul lor va avea loc informarea membrilor cu privire la stadiul implementării PNRR, consultarea membrilor în scopul identificării de soluții în eventualitatea unor blocaje în implementarea reformelor și a PNRR, precum și dezbaterea altor aspecte care reies din procesul de implementare efectivă. Procedura de organizare și funcționare se stabilește prin Hotărâre a Guvernului în termen de 30 de zile de la aprobarea PNRR de către Comisia Europeană.

Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Bogdan-Iulian Hutuca Deputat PNL, Diana Morar Deputat PNL, Radu-Marin Moisin Deputat PNL, Florin Roman Deputat PNL
	Este necesara introducerea comitetului interministerial si a comitetelor de monitorizare

	24. 
	11. Articolele 8 şi 9 se abrogă.
	
	Nemodificat
	

	25. 
	Art. 10. - (1) Ministerul Investiţiilor şi Proiectelor Europene, în colaborare cu Serviciul de Telecomunicaţii Speciale, asigură dezvoltarea unui sistem informatic de management al PNRR care va dispune de următoarele funcţii principale:

a)funcţie modulară - front office - MFE/back office - UIP;

b)funcţie de arhivare electronică pentru auditul/controlul ex-post al proiectelor de investiţii/reforme.
(din OUG 155/2020)
	
	13.La articolul I, după punctul 11 se introduce un nou punct, punctul 111, cu următorul cuprins:

111.Alineatul (1) al articolului 10 se modifică și va avea următorul cuprins:

Art. 10. - (1) Ministerul Investiţiilor şi Proiectelor Europene, în colaborare cu Serviciul de Telecomunicaţii Speciale și/sau Serviciul Român de Informații prin Centrul Național Cyberint, asigură dezvoltarea unui sistem informatic de management al PNRR care răspunde cerințelor prevăzute la art.22 alin.(2) lit.d) din Regulamentul (UE) nr. 2021/241, cu contribuția structurilor utilizatoare, deținând în condițiile legii toate drepturile asupra acestui sistem, inclusiv codul sursă.
	

	26. 
	12. Articolul 11 se modifică şi va avea următorul cuprins:
Art. 11- Măsurile de implementare a PNNR, inclusiv cele care se referă la cadrul instituţional şi financiar, vor fi reglementate în termen de maximum 90 de zile de la intrarea în vigoare a hotărârii Guvernului prevăzute la art. 1 alin. (32)."
	
	Nemodificat
	

	27. 
	13. În tot cuprinsul ordonanţei de urgenţă, sintagma "Planul naţional de relansare şi rezilienţă" se înlocuieşte cu sintagma "Planul naţional de redresare şi rezilienţă", iar sintagma "Ministerul Fondurilor Europene" se înlocuieşte cu sintagma "Ministerul Investiţiilor şi Proiectelor Europene".
	
	Nemodificat
	

	28. 
	Art. II. - Ordonanţa de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, publicată în Monitorul Oficial al României, Partea I, nr. 819 din 7 septembrie 2020, cu modificările şi completările aduse prin prezenta ordonanţă de urgenţă, va fi republicată în Monitorul Oficial al României, Partea I, după aprobarea acesteia prin lege, dându-se textelor o nouă numerotare.
	
	Nemodificat
	


Anexa nr.2

AMENDAMENTE RESPINSE

În cursul dezbaterii, Comisia a respins următoarele amendamente:

	Nr.

Crt.
	Text OUG nr.24/2021
	Text propus de comisie 

(autorul amendamentului)
	1.Motivarea admiterii

2.Motivarea respingerii
	Camera Decizională

	1. 
	Art.1

(32) După aprobarea la nivelul Uniunii Europene, PNRR va fi aprobat prin hotărâre a Guvernului."
	(32) PNRR va fi  adoptat prin lege de către Plenul reunit al Parlamentului, în ședință comuna a Camerei Deputaților și Senatului.”
Autor: Deputat Lucian FEODOROV-
AUR
	1.

2.Prin vot
	Camera

Deputaților

	2. 
	
	La articolul 2, după litera e) se introduce o nouă literă, litera e1), cu următorul cuprins: 
e1) proiecte de infrastructură de racordare a populaţiei şi clienţilor noncasnici la sistemul inteligent de distribuţie a gazelor naturale;

Autor: Comisia pentru administrație
	1.

2.Acest articol nu are litere.
	Camera

Deputaților

	3. 
	Art. 3. - (1)Beneficiarii finali pot derula procedurile de atribuire a contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor de investiţii publice cu includerea în documentele achiziţiei aferente a unei condiţii suspensive referitoare la aprobarea finanţării proiectului din PNRR.
	La articolul 3, alineatul (1), se modifică și va avea următorul cuprins:

(1)Beneficiarii finali pot derula procedurile de atribuire a contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor de investiţii publice și pot încheia contractele mai sus stipulate, înainte de aprobarea finanţării proiectului din PNRR. Proiectele vor fi considerate eligibile dacă procedurile de achiziție publică  pentru atribuirea contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor se află în desfășurare sau au lucrările de execuție începute, dar nefinalizate.

Autor: Maria Gabriela Horga, Deputat PNL, Ionel Dancă Deputat PNL, Sebastian Burduja Deputat PNL, Diana Morar Deputat PNL, Radu-Marian Moisin Deputat PNL


	1.Ținând cont de prevederile art. 17, paragraful (2),  capitolul III din Regulamentul UE 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență prin care se stipulează ,,Măsurile inițiate începând cu 1 februarie 2020 sunt eligibile cu condiția să respecte cerințele prevăzute în prezentul regulament” coroborat cu necesitatea și posibilitatea accelerării procesului de absorție a fondurilor nerambursabile puse la dispoziție prin mecanism, respectiv existența unor proiecte eligibile mature  care se încadrează în mecanismele și în țintele propuse prin PNRR, propunem ca proiectele cu procedurile de achiziție publică  pentru atribuirea contractelor de execuţie lucrări, asistenţă tehnică, dirigenţie de şantier şi a altor categorii de contracte necesare implementării proiectelor aflate în desfășurare sau cu lucrările de execuție începute și nefinalizate să fie eligibile.
Motivăm că, astfel, proiectele care contribuie la obiectivele de amelioarare a stării economiei și de creștere a rezilienței și care au fost demarate anterior, pot, cu siguranță, să fie atât finalizate în timp util, cât și să accelereze procesul de absorție. 

2.Prin vot
	Camera

Deputaților

	4. 
	
	După articolul 11 se introduce un nou articol, art. 12, cu următorul cuprins:

”Art. 12 - PNRR va asigura o finanțare de minim 6% din Program pentru educație.”

Autor: Deputat UDMR Szabo Odon și Comisia pentru învățământ
	1.Pentru a se crește finanțarea din educație.

2.Prin vot
	Camera

Deputaților


34

